ढाई करोड़ के कॉपर से भरे ट्रक को लूट कर ले जा रहे दो आरोपी गिरफ्तार
खींवसरपुलिस ने रविवार को पाली जिले के पास से कॉपर से भरे ट्रक को लूटकर ले जाने की जानकारी पर नाकाबंदी की। लालावास फांटे के पास पुलिस ने ट्रक में सवार दो आरोपियों को गिरफ्तार कर ट्रक बरामद कर लिया, बदमाशों के अन्य साथी जो आगे सफारी गाड़ी में चल रहे थे। वे नाकाबंदी तोड़कर भाग निकले। इसी गाड़ी में ट्रक से बंधक बनाए गए चालक सोजत थाना क्षेत्र के मंडला गांव निवासी अमरा राम मेघवाल, खलासी मारवाड़ जंक्शन थाना क्षेत्र के बिजलियावास निवासी सुरेश मेघवाल बिरला कॉपर के ट्रक के सिक्योरिटी गार्ड नेपाल के बाघोटी निवासी मनोज को आरोपियों ने बांधकर पांचौड़ी थाना क्षेत्र में भेड़ के पास पटक दिया सफारी को भी यहीं छोड़ दिया। पुलिस ने पीड़ितों का मेडिकल करवाया।
खींवसर पुलिस को रविवार को वायरलेस पर जानकारी मिली कि कुछ आरोपी करीब ढाई करोड़ रुपए के तांबे से भरे एक ट्रक को लूटकर भागे हैं। उनके पास एक सफारी गाड़ी भी है। पाली जिले से लूट की जानकारी मिलते ही पुलिस ने नागड़ी, खींवसर, लालावास में नाकाबंदी की। उस दौरान एक ट्रक में कॉपर भरा होने की भनक लगने पर पुलिस उसे रुकवाया। तो चालक उसे लेकर भागने लगा। हैड कांस्टेबल मेहराम जाखड़ ने ट्रक का पीछा किया। लालावास फांटे के पास बने पुलिए के आने पर पुलिस ने रोंग साईड से चलती ट्रक के बाजू में अपनी गाड़ी दौड़ानी शुरू की। यहीं से पुलिस ने चलती गाड़ी से ही आरोपी चालक को पकड़ कर ट्रक को रुकवा लिया। तब तक मौका पाकर आगे चल रही सफारी नाकाबंदी तोड़कर भाग निकली। पुलिस ने ट्रक को खींवसर थाने में खड़ा कर दिया। ट्रक में चालक एक अन्य आरोपी को पुलिस ने गिरफ्तार कर लिया।
खींवसर पुलिस के अनुसार ट्रक में करीब 33 टन तांबा भरा है। इसे दिल्ली होते हुए हरियाणा के भिवाड़ी ले जाया जा रहा था। तांबे की कीमत दो से ढाई करोड़ रुपए के बीच आंकी जा रही है।
जाखड़ों की ढाणी के पास छोड़ी सफारी
लूटके आरोपियों ने सफारी को भी भेड़ में जाखड़ों के ढाणियों के पास छोड़ दिया। लावारिस हालत में गाड़ी पड़ी होने पर ग्रामीणों ने सरपंच प्रतिनिधि सुरेश विश्नोई को जानकारी दी। ग्रामीण ओमप्रकाश लेगा, रामसुख डूडी, गिरधारी डूडी, नाथूराम डूडी सुरेश लेगा ने पुलिस कंट्रोल रूम में फोन किया। पुलिस ने मौके पर पहुंचकर तीनों को साथ लिया खींवसर थाने पहुंचे। गाड़ी को भी थाने लाया गया।
रविवार सुबह ट्रक चालक, खलासी गार्ड पाली के पास होटल से चाय नाश्ता करने के बाद रवाना हुए। कुछ देर चलने के बाद एक दस चक्का टेलर ने उनका रास्ता रोक लिया। इसमें से करीब 8 - 10 युवक नीचे उतरे ट्रक चालक, खलासी गार्ड को बंधक बना लिया। 8-10 किलोमीटर चलने पर तीनों की आंखों पर पट्टी बांधकर दूसरी सफारी गाड़ी में डाल दिया।
खींवसर. लूटकर ले जा रहे ट्रक को बरामद किया गया।
तीनों को बुरी तरह पीटा
आरोपियोंने तीनों पीड़ितों के साथ जमकर मारपीट भी की। तीनों के सिर, हाथ, पैरों पर चोट के काफी निशान है। काफी चोटें होने पर खींवसर के अस्पताल में तीनों का इलाज करवाया।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva